ธีระชัยค้านรัฐบาลขายหุ้นซุกหนี้
อดีต รมว.คลัง อำลาเก้าอี้ค้านรัฐบาลขายหุ้นรัฐวิสาหกิจให้วายุภักษ์ชี้เป็นการซุกหนี้ส่อทำประเทศพังเหมือนกรีซ
19 ม.ค. 2555

อดีต รมว.คลัง อำลาเก้าอี้ค้านรัฐบาลขายหุ้นรัฐวิสาหกิจให้วายุภักษ์ชี้เป็นการซุกหนี้ส่อทำประเทศพังเหมือนกรีซ
นายธีระชัย ภูวนาถนรานุลบาล อดีต รมว.คลัง กล่าวว่า นโยบายของรัฐบาลที่จะโอนหุ้นรัฐวิสาหกิจที่จดทะเบียนในตลาดหลักทรัพย์ไปให้กับกองทุนวายุภักษ์เพื่อลดภาระหนี้สาธารณะ ต้องศึกษาให้รอบคอบ เพราะจะเป็นการซุกซ่อนตัวเลขหนี้สาธารณะ  ทำให้ประเทศขาดความน่าเชื่อถือในตลาดต่างประเทศ และยากที่จะเรียกความเชื่อมั่นกลับมาได้เหมือนกับที่ประเทศกรีซ
นอกจากนี้ยังเห็นว่าการจะพิจาณาว่าสิ่งใดเป็นหนี้สาธารณะหรือไม่ จะต้องยึดข้อเท็จจริงว่าเป็นหนี้ที่มีเนื้อหาทางเศรษฐกิจหรือไม่  ซึ่งสำคัญกว่าการดูเพียงรูปแบบของการถือหุ้น หรือข้อกฏหมายเพียงอย่างเดียวเท่านั้น
นายธีระชัย กล่าวว่า คลังต้องให้ความสำคัญธนาคารแห่งประเทศไทย (ธปท.) ซึ่งถือเป็นหนึ่งในสถาบันหลักของชาติ ดังนั้นการดำเนินนโยบายใดๆ กับ ธปท.ควรรับฟังประเด็นทางวิชาการอย่างครบถ้วนรอบด้าน